Umijeće uvjeravanja sudaca - savjeti iz pera jednog od sudaca američkog Vrhovnog suda
Sudac Antonin Scalia poznat je kao najveći zagovornik konzervativne filozofije u Vrhovnom sudu. Međutim, njegova nova knjiga manje je f
Suci američkog Vrhovnog suda vrlo rijetko govore za medije ili daju interviewe. Jedan od njih, međutim, ovaj tjedan iskočio je iz tog trenda i dao cijeli niz interviewa američkim novinama i radijskim i televizijskim postajama. Riječ je o sucu Antoninu Scaliji, a razlog ovoj intenzivnoj medijskoj kampanji jest ovaj tjedan objavljena knjiga koju je napisao u koautorstvu s Bryanom Garnerom - I. Sudac Antonin Scalia poznat je kao najveći zagovornik konzervativne filozofije u Vrhovnom sudu. Međutim, njegova nova knjiga manje je filozofska, a više praktična. Temeljni savjet koji u svojoj knjizi nude sudac Antonin Scalia i Bryan Garner jest da u svojim profesionalnim životima sudski odvjetnici moraju biti vrlo uspješni u dvije stvari – moraju biti u stanju uvjerljivo govoriti i uvjerljivo pisati. Knjiga "Iznijeti svoj slučaj: umijeće uvjeravanja sudaca" na neki način bi se mogla promatrati kao svojevrsni vodič za novopečene odvjetnike, iako – složit će se mnogi pravnici – iz nje bi mogli ponešto naučiti i iskusni sudski "vukovi". Više-manje Iznijeti svoj slučaj pokriva temelje razumnog sudskog rezoniranja i pokazuje kako na licu mjesta razviti neki silogizam koji bi mogao poslužiti kao pozadina u argumentu. Autori objašnjavaju kako pisati sažetke sudskih obrazloženja, što u njima istaknuti, a što ispustiti kako biste naveli suca da se koncentrira na vaše argumente. I na kraju pokazuju što sve treba da bi se vodila uspješna verbalna rasprava. "Većina ljudi radi ono što čini publika u Mletačkom trgovcu – gledaju u rezultat nekog slučaja i ako im se rezultat sviđa, kažu 'izvrstan sudac'. Ako im se rezultat ne sviđa, kažu 'zaguljen' sudac. Koristim primjer Mletačkog trgovca jer je Porcijino pravno rezoniranje bilo užasno. Na svakom pravnom fakultetu dobila bi dvojku. Porcija je bila u pravu, ali je iznosila krive argumente," kaže sudac Scalia. Neki ponuđeni savjeti u knjizi "Iznijeti svoj slučaj: umijeće uvjeravanja sudaca" više su od pravne struke. Sudac Scalia kaže da odvjetnici moraju biti simpatični da bi uspjeli pred sudom. "Neki su ljudi po prirodi simpatični" – kaže Scalia. "Ako vi niste, poradite na tome. To vam čak može poboljšati društveni život." Međutim, u cijelom nizu nedavnih istupa protekli tjedan Antonina Scaliu novinari su tek sporadično pitali konkretno o novoj knjizi, a više o njegovim odlukama u Vrhovnom sudu. On je poznat kao jedan od sudaca koji striktno želi primjenjivati američki Ustav, što mnogi kritičari smatraju anakronim. "Ustav koji ja interpretiram i primjenjujem nije živi, već mrtvi ustav. Ako usvojite filozofiju da Ustav sam po sebi nije statičan već evoluira od doba do doba i kaže što god treba reći, odnosno, što ljudi žele da kaže u tom dobu, tad ste eliminirali cijelu svrhu Ustava. A to je u biti ono što vam daje tzv. živi ustav," kaže Scalia. Neki pogledi suca Scalije o društvenim pitanjima, kao što je, primjerice, pravo na pobačaj, naveli su dio konzervativnih republikanaca da ga priželjkuju i kao dopredsjedničkog kandidata senatoru McCainu na izborima u studenome. Antonin Scalia na ovakve je spekulacije reagirao smijehom. "Kao prvo senator McCain bio je ponosan na zakonsku mjeru McCain-Feingold kojom se regulira prikupljanje novaca za političke kampanje. Ja sam se izjasnio da je ta mjera neustavna. Sud ju je odobrio, međutim, bez mog blagoslova. Dakle, ako se netko ne slaže s nečim što vi smatrate svojim glavnim životnim postignućem, malo je vjerojatno da ćete ga odabrati za svog dopredsjednika. Osim svega, možete pitati moju suprugu, ja bih bio loš političar." I dok će od ove knjige možda najviše naučiti odvjetnici, ona je isto tako namijenjena svima koje zanima umijeće uvjeravanja drugih u neki argument. Recimo i to da sudac Scalia ima 72 godine, a u Vrhovni sud imenovao ga je prije više od četvrt stoljeća predsjednik Ronald Reagan. Knjigu Antonina Scalije i Bryana Garnera I objavila je izdavačka kuća Thomson West.